《玉水记方流》
宋代·林希逸

玉水何从记，工因卞璞求。若非藏异宝，那得有方流。

远派来玄圃，潜珍向某洲。璧沉疑月在，斗折认波浮。

山鬼休持献，江神不暗投。磬襄何入海，应为访鸣球。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。